**FORTROLIGHETSAVTALE**

**Mellom**

(Idehaveren)

og

(Mottakeren)

1. Denne avtalen er inngått mellom Idehaveren og Mottakeren med det formål å regulere partenes rettigheter og plikter i forbindelse med utlevering av fortrolige opplysninger fra Idehaveren til Mottakeren (heretter kalt ”Informasjon” eller ”Informasjonen”). Formålet med utlevering av Informasjonen er å *[angi formålet med avtalen]* og inkluderer, men er ikke begrenset til, utlevering av Informasjon vedrørende: *[beskrivelse av produkt/prosjekt eller lignende.]*
2. Med Informasjon eller Informasjonen menes all skriftlig (uansett lagringsmedium) og muntlig informasjon av enhver art herunder prototyper eller lignende som blir gjort kjent til Mottakeren i forbindelse med formålet med denne avtalen slik dette er beskrevet under punkt 1. Med de begrensninger som følger av punkt 8 gjelder dette også uavhengig av om informasjonen bevisst er meddelt Mottakeren eller om Mottakeren tilfeldig er blitt kjent med informasjonen. Videre gjelder dette uavhengig av om informasjonen på noen måte er merket eller uttalt å være konfidensiell/fortrolig eller ikke.
3. Mottakeren plikter å behandle Informasjonen som fortrolig og konfidensiell og på en slik måte at den forblir utilgjengelig for andre og forøvrig slik at det heller ikke oppstår fare for at andre skal få kjennskap til den.
4. Mottakeren har ikke rett til å benytte Informasjonen til noe annet formål enn det som er beskrevet under punkt 1.
5. Mottakeren forplikter seg til å begrense utlevering av Informasjon til ansatte i egen organisasjon som har behov for det og rådgivere som er engasjert i forbindelse med formålet med avtalen slik dette er beskrevet under punkt 1. Mottakeren forplikter seg videre til å holde en oversikt over alle personer som har fått tilgang til Informasjonen og informere disse om forpliktelsene etter denne avtalen. Det påhviler Mottakeren å påse at disse overholder forpliktelsene etter avtalen.
6. Idehaveren har når han måtte ønske det rett til å få opplyst hvordan Mottakeren sikrer Informasjonen mot å bli tilgjengelig for andre.
7. Partene er enige om at Informasjonen er og skal forbli Idehaverens eiendom og at Mottakeren ved denne avtale ikke er gitt noen rettigheter til Informasjonen. Partene er videre enige om at Mottakeren ikke har rett til å kopiere Informasjon med mindre følgende erklæring er undertegnet av Idehaveren:

*ldehaveren gir herved Mottakeren adgang* til *å kopiere Informasjonen i den utstrekning dette er nødvendig for en hensiktsmessig behandling av Informasjonen.*

*Signatur:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Hvis ikke annet er skriftlig avtalt, skal Mottakeren, når Idehaveren krever det, straks tilbakelevere Informasjonen samt eventuelle kopier som ikke blir tilintetgjort.

1. Denne avtale omfatter ikke:
2. Tekniske eller andre opplysninger som på det tidspunkt Idehaveren ga Informasjonen til Mottakeren, måtte ansees som allment kjent eller som senere blir allment kjent uten at Mottakeren er ansvarlig for dette.
3. Opplysninger om Informasjonen som på lovlig måte er kommet Mottakeren til kjennskap direkte eller indirekte gjennom andre enn Idehaveren. Dersom Mottakeren har slike opplysninger, skal disse kort angis her:
4. Avtalen kan sies opp av hver av partene med tretti (30) dagers skriftlig varsel. Oppsigelse av avtalen får ikke betydning for Mottakers plikter under denne avtalen, herunder plikten til å behandle Informasjonen som fortrolig og konfidensiell, med hensyn til Informasjon mottatt i forkant av oppsigelsen.
5. *[Tilleggsbestemmelser]*
6. Mottakeren er erstatningspliktig overfor Idehaveren for eventuelle tap ved brudd på denne avtale. Mottakerens erstatningsplikt gjelder også når bruddet på avtalen er forøvet av en tredjemann som har fått Informasjonen av Mottakeren.
7. Denne avtalen er underlagt norsk rett. Enhver tvist som springer ut av avtalen og som ikke løses i minnelighet skal behandles etter norsk rett og av norske domstoler.

\*\*§\*\*

Denne fortrolighetsavtale er utarbeidet i to eksemplarer, hvorav partene beholder hvert sitt.

Sted, dato:

(Underskrift Idehaveren) (Underskrift Mottakeren)

Utarbeidet av Advokatfirmaet Simonsen Vogt Wiig AS